**Tu ești !**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ești ! Dar dacă n-ai fi fost

Cum oare-aș fi putut să te găsesc,

Că-ntreaga lume n-ar fi avut un rost

Fără surasu-ți cald și îngeresc?

Tu ești ! Dar dacă n-ai fi fost

Cum oare-aș fi putut să modelez

Din lutul pământiu, searbăd și anost,

Un chip angelic…cum oare să-l creez ?

Tu ești ! Și-atâta cât mai ești

Eu prețuiesc mirifica-ți prezență,

Trăind ale iubirilor povești

Necontenite-n scurta existență.

Tu ești ! Dar dacă n-ai mai fi

M-aș bucura întruna că ai fost

Și cerului mereu i-aș mulțumi

Că vieții mele tu i-ai dat un rost.

Căprar Florin